cyanic-selkie/wikianc huggingface dataset:
Allen Collins
Allen Larkin Collins (født 19. juli 1952 i Jacksonville, død 23. januar 1990 samme sted) var en av grunnleggerne og gitaristene i Southern rock-bandet Lynyrd Skynyrd. Hans unike gitarspill og sangkomposisjon var viktig for den suksessen bandet hadde i den tiden han var med. Han ble født i Jacksonville, Florida.
Allen Collins var mest kjent for sin gitarsolo i sangen «Free Bird».
Aalestrup kommune
Aalestrup kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen en del av nye Vesthimmerlands kommune i Region Nordjylland. Bare skoledistriktene Hvam og Hvilsom i Aalestrup kommune ble ikke innlemmet i den nye kommunen, men gikk i stedet inn i henholdsvis Viborg kommune (Hvam) og Mariagerfjord kommune (Hvilsom).
Anne Aaserud
Anne Britt Aaserud (født 23. juli 1942, død 14. februar 2017 i Oslo ) var en norsk kunsthistoriker og museumsdirektør.
Aaserud avla magistergraden i kunsthistorie fra Universitetet i Oslo. Hun har vært administrasjons- og økonomiansvarlig ved Nasjonalgalleriet i Oslo og var deretter fra 1994 til 2008 direktør for Nordnorsk Kunstmuseum i Tromsø.
Kongen utnevnte 8. oktober 2008 Aaserud til ridder av 1. klasse av St. Olavs Orden «for hennes innsats for nordnorsk kulturliv».
Lola Anglada
Maria Dolors Anglada Sarriera, også kjent som Lola Anglada og Estel (født 29. oktober 1892 i Barcelona, død 12. september 1984 i Tiana ) var en katalansk illustratør og barnebokforfatter.
Liv og virke
Anglada utga sine første illustrasjoner for barn i 1906. I 1916 hadde hun sin første separatutstilling. Hun var politisk aktiv som feminist, katalansk nasjonalist og motstander av Primo de Riveras styre.
Anglada flyttet etter første verdenskrig til Paris og fortsatte sitt virke som illustratør for franske forlag, men utga også arbeider i Barcelona. Hun illustrerte bøker av kjente forfattere, men også lærebøker. I 1928 utga hun En Peret med egen tekst og illustrasjoner, etterfulgt av Margarida og Monsenyor Llangardaix året etter og Narcís i 1930.
Politisk engasjerte Anglada seg i Unió Catalanista. Hun sto på republikansk side i borgerkrigen i Spania, engasjerte seg i fagforeningen UGT og arbeidet for propagandaavdelingen i Generalitat de Catalunya. Etter borgerkrigen gikk hun i dekning i Tiana.
Hun samlet på dukker og etterlot samlingen sin til Barcelona by. Den befinner seg i Museo Romántico Can Llopis i Sitges. I 1982 ble hun tildelt Sankt Georgskorset.
Panchayat-demokratiet
Panchayat-demokratiet var det offisielle navnet på det politiske systemet i Nepal fra 1962 til 1990. I virkeligheta var det ei form for monarkistisk diktatur.
Forhistorie: Shah-kongenes kamp mot demokratiet
Fra 1846 til 1951 hadde kongene av Shah-monarkiet ingen makt, og var nærmest fanger i Kathmandu. De virkelige herskerne var statsministrene av Rana-dynastiet, som styrte som eneveldige monarker, men bl.a. av hensyn til forholdet til Storbritannia hadde valgt å ikke ta konge-tittelen.
For å vinne tilbake Shah-dynastiets makt allierte kong Tribuvan seg i 1950 med demokratene i Nepals Kongressparti og det nylig sjølstendige India. Etter en kortvarig borgerkrig vinteren 1950 til 1951 falt Rana-diktaturet sammen. I februar 1951 blei politiske partier blei tillatt, og kong Tribuvan erklærte at en folkevalgt forsamling skulle vedta en demokratisk grunnlov.
Det løftet har fram til våren 2006 ikke blitt holdt, og har blitt motarbeida av alle Nepals fire konger etter 1951.
Både kong Tribuvan og hans sønn kong Mahendra unngikk valg og pekte isteden ut statsministre fra ulike partier, helst slike som sto relativt svakt i befolkninga.
Da kong Mahendra blei pressa av en stor folkebevegelse til å gå med på valg av nasjonalforsamling i 1959, proklamerte han sjøl ei ny grunnlov 6 dager før valget, der han sikra seg avgjørende makt.
Mahendra hadde antakelig håpa å få en politisk splitta nasjonalforsamling. Men Kongresspartiet fikk 75% av alle plassene,og kongen kunne ikke hindre dets leder B. P. Koirala i å danne regjering.
15. desember 1960 hadde Mahendra fått nok av demokratiske eksperimenter. Han gjorde statskupp, forbøy alle politiske partier og innleda 30 år med monarkistisk diktatur.
Panchayat-diktaturet opprettes
Diktaturet førte i 1961 til et nytt opprør fra Nepals Kongressparti, igjen med støtte fra India (som riktignok var nokså forbeholden i den første tida}.
Opprøret gjorde at Mahendra måtte være forsiktig. i 2002 så det ut som om han var innstilt på å prøve å komme fram til et kompromiss. Opprørerne hadde framgang, og Indias press økte.
Men grensekrigen mellom India og Kina i 1962 førte til at India brått innstilte all støtte til opprøret. Dermed var det over.
Nå hadde kongen frie hender til å forme sitt nye politiske system, som han hadde planlagt i lengre tid.
16. desember 1962 innførte han ei ny grunnlov, der Nepal blei erklært for å være et partiløst Panchayat-demokrati (etter et indisk ord for landsbyråd med 5 medlemmer).
Dette systemet hadde fra starten både en gjennomarbeida ideologi, organisasjonsform og politisk taktikk.
Panchayat-ideologien
Ideologisk var Panchayat-demokratiet ei merkelig blanding av moderne og arkaiske elementer.
Ideologiens radikale og modernistiske side
Systemet skulle offisielt bidra til utvikling og skape nasjonal enhet.
Noen tiltak førte også til modernisering i praksis. Bl.a. blei skolevesenet utbygd, og antallet som kunne lese og skrive økte kraftig. Det blei også gjennomført en begrensa jordreform, veibygging (ikke minst av militærstrategiske grunner, for å redusere regjeringas avhengighet av transport gjennom India under opprør) osv.
Systemets «partiløshet» blei forsvart med henvisninger til sosialistiske og alliansefrie stater (bl.a. Nassers Egypt, Titos Jugoslavia, Sukarnos Indonesia, Pakistans Basic Democracy og Shianouks Kambodsja.)
Disse sidene av ideologien skulle både forsvare systemet mot kritikk fra utlandet, og gjøre det tiltrekkende for modernister og radikalere i Nepal.
Ideologiens føydale og reaksjonære side
Samtidig blei Nepal definert som et hinduistisk monarki. Dette betydde at kongens autoritet blei forankra i at han var en inkarnasjon av guden Vishnu, og rettighetene til de høyeste kastene, som også var begrunna i hinduismen, blei befesta.
Rana-diktaturet hadde opp til det falt i 1951 utvikla en politisk propaganda som ligna svært på dette. Den appellerte til de mest tradisjonalistiske og reaksjonære delene av befolkninga, og svarte til interessene til de gammaldagse føydalistene av høy kaste som Rana-herskerne støtta seg på.
Denne sida av panchayat-systemets program førte til undertrykkelse av nasjonale og religiøse minoriteter, og tilbakeslag for kvinner og kasteløses kamp mot religiøst begrunna diskriminering.
Valgordninga
Panchayat-demokratiet bygde på et valgsystem der representantene blei valgt trinnvis:
Ifølge 1962-grunnlova var de valgt på følgende måte:
Hovedmål: sikre kongens makt
Grunnlovas valgsystem kopierer forslaget til grunnlov fra Rana-statsministeren Maharaja Padma Shamsers grunnlov fra 1948. Padmas grunnlov var et forsøk på et kompromiss med de voksende demokratiske kreftene, og blei i prinsippet godtatt av opposisjonen i det forbudte Nepals Kongressparti. (Men grunnlova blei aldri innført i praksis, fordi mer reaksjonære ledere innafor Rana-familien trua Padma på livet og tvang ham til å trekke seg og flykte fra Nepal.) Men i 1948 kunne dette oppfattes som et framskritt i forhold til Rana-familiens absolutte diktatur. Nå var det et stort tilbakeskritt, sammenlikna sjøl med 1950-tallets ufullkomne demokrati.
De forskjellige såkalte klasse-organisasjonene, som valgte 19 representanter, var også skapt fra toppen, og bare aktive på topp- og distriktsnivå. I starten blei representantene derfra valgt i sentralkomiteen, som på det meste kunne ha 150 medlemmer. (Fra 1972 fikk noe flere stemmerett, men de var fortsatt under 1 000.)
Unntaket var valget for de med høyere eksamen, der antallet med stemmerett var 6 200 ved første valg i 1963. (Fra denne gruppa blei det også tidlig valgt opposisjonelle og venstreorienterte representanter.)
At nasjonalforsamlingas møter var hemmelige, hindra ytre press fra befolkninga i viktige saker.
Regjering utpekt av kongen
Tross at valgsystemet sikra svært god kontroll over hvem som kom inn i nasjonalforsamlinga fikk den ikke lov til å velge regjering. Regjeringa var utpekt av kongen,og sto bare ansvarlig overfor ham.
Regjeringa var opprinnelig et råd som bare skulle hjelpe kongen å utøve sine funksjoner og gi ham råd. Rådets leder het opprinnelig ikke statsminister, men formann.
Lopera
Lopera er en by og kommune i det sørøstlige Spania, i provinsen Jaén. Kommunen har 3,640 innbyggere (2021).
Panchayat-demokratiet
Regjering utpekt av kongen
Fra 1967 blei grunnlova endra noe. Bl.a. fikk lederen av kongens råd tittelen statsminister. Regjeringa fikk også formelt noe større oppgaver. Men i praksis beholdt kongen sin makt.
Den nasjonale panchayat-forsamlinga kunne uttale mistillit mot en minister, men det krevde 2/3 flertall.
Kooptering av den tradisjonelle lokale eliten
Samtidig tok systemet sikte på å trekke eliter nærmere til kongehuset og gi dem fordeler av å delta i det politiske apparatet.
På den fortsatt føydale landsbygda blei landsbyens panchayat ei plattform for tradisjonelle godseiere, pengeutlånere, klanledere og andre med sentrale posisjoner. Systemet ga dem både kontakter oppover og blei en karrierestige for noen av dem.
Dette skapte et slags «panchayat-parti» på grunnplanet. (Det var også tidlig ønsker om å lage en egen formell organisasjon, et slags «partiløst parti», men myndighetene slo fast at det var ulovlig.) Under de mange åra med diktatur, knytta dette sjiktet seg tett sammen, fikk erfaringer og blei vant til å handle sammen.
Etter at demokratiet seira i 1990 danna dette sjiktet grunnlaget for det monarkistiske partiet RPP. Men store deler av det gikk også inn i andre partier, særlig Nepals Kongressparti. Lokale panchayat-ledere la grunnlaget for Kongressens valgseier i det vestlige Nepal i 1991, og gikk i spissen for den voldsomme undertrykkelsen av fattigbønder og venstreaktivister i disse områdene som bidro til maoistopprøret i 1996.
Mahendras oppkjøp av politiske ledere
I det sentrale politiske systemet hadde kong Mahendra på 1950-tallet både finansiert og oppmuntra monarkistiske og høyreorienterte partier, og skaffa seg kontakter med politiker innafor de viktigste opposisjonspartiene Nepals Kongressparti og Nepals Kommunistiske Parti. Nå blei disse politikerne henta inn til sentrale stillinger i regjeringa og panchayat-parlamentet.
Blant de 74 representantene for Kongresspartiet som utgjorde flertallet i nasjonalforsamlinga før kuppet, uttalte minst 55 støtte for panchayat-systemet. Nå gjorde kongen Tulsi Giri til den første lederen av sitt råd. Han var veteran fra revolusjonen i 1950 til 1951, en tidligere nær medarbeider av Kongresspartiets leder B.P. Koirala, og regjeringsmedlem i Kongress-regjeringa fram til august 1960. Nå blei han en nær rådgiver for tre konger av Shah-dynastiet, ekstrem monarkist og diktatur-tilhenger.
Tidligere statsminister, halvbror av G. P. Koirala og politisk fiende av ham i kongresspartiet, M. P. Koirala, fikk en god ambassadør-stilling. GP sjøl fikk derimot mange års fengsel.
På samme måte hadde også NKPs generalsekretær Keshar Jung Rayamajhi jobba for kongen fra slutten av 1950-tallet. Dette førte til at han blei ekskludert av NKP i 1962 og danna sitt eget parti, kjent som NKP (Rayamajhi). Til tross for at alle partier var forbudt, blei Rayamajhi en nær rådgiver for kongen, og medlem av kongens personlige rådgivergruppe. Som Tulsi Giri endte han som en sentral rojalist, med høye stillinger tilknytta kongehuset til han blei pensjonert i 2003.
Med denne blandinga av pisk og gulrot skapte panchayat-systemet en generasjon av politikere som var lojale mot kongehuset, og som fortsatte å støtte det også etter at diktaturet falt.
Viborg kommune
Viborg kommune er en dansk kommune og regionssenter i Region Midtjylland. Kommunesenteret er den gamle middelalderbyen Viborg, som også før regionreformen var administrasjonssenteret i det tidligere Viborg amt.
Kommunen er den største i Danmark etter areal med 1474 km².
Viborg var før regionreformen i 2007 en kommune i Viborg amt, på 312,5 km² og med i alt 43 382 innbyggere i 2004.
Viborg kommune er en sammenslåing av:
Lokaldemokrati
I forbindelse med kommunalreformen 2005-07 krevde forlikspartiene avstemning i Vestfjends i Fjends kommune, og her stemte et flertall på nesten 60 % for tilknytning til Viborg.
I Gedsted i Aalestrup kommune ble det også holdt folkeavstemning, som med 603 mot 594 stemmer besluttet å følge størstedelen av kommunen inn i Vesthimmerlands kommune i stedet for at gå inn i Viborg. Ved folkeavstemningen i Hvam Skoledistrikt i Aalestrup kommune stemte derimot 351 mot 57 å gå inn i Viborg.
I Hvorslev kommune resulterte folkeavstemningen 19. april 2005 i et flertall for å gå med i Favrskov kommune fremfor nye Viborg kommune.
Sosialdemokraten Johannes Stensgaard var borgermester 1998-2009, han fortsatte i den posisjonen gjennom kommunevalget og sammenslåingen 2005–07.
Korund
Korund er et svært hardt mineral, og har verdien 9 på mohs hardhetsskala.
Korund består av aluminiumoksid, Al2O3).
Edelsteinene rubin og safir består av korund. Korund med spor av krom vil være rød eller lilla, og kalles gjerne rubin. Korund med de fleste andre farger kalles safir (blå, gul, grønn, rosa etc.) Ordet korund er avledet av hindi kurand.
Funn i Norge
I Norge er korund funnet på en rekke lokaliteter:
Ghoti
Ghoti er et fiktivt engelsk ord, kjent fra 1874 eller 1855, som brukes for å synliggjøre inkonsekvens mellom skrift og uttale i engelsk.
Den vanlige påstanden er at ordet ghoti kan uttales på samme måte som ordet fish [].
Selv om ordet ofte trekkes fram som et bevis på inkonsekvent ortografi, er det også motforestillinger til resonnementet:
Stumt
En annen lesning av ordet ghoti impliserer at ordet ikke behøver å uttales i det hele tatt, fordi alle lydene er stumme
Kerry Dienelt
Kerry Dienelt (født 25. februar 1969 i Darwin i Nordterritoriet), australsk softballspiller som deltok i de olympiske leker 1996 i Atlanta og 2000 i Sydney.
Dienelt vant en olympisk bronsemedalje i softball under sommer-OL 1996 i Atlanta. Hun var med på det australske laget som kom på tredjeplass i den første olympiske softballturneringen bak USA og Kina.
Fire år senere, under sommer-OL 2000 i Sydney vant hun en ny bronsemedalje med det australske softballdamelandslaget som kom på tredjeplass bak USA og Japan.
Alexander Payne
Alexander Payne (født 10. februar 1961) er en gresk-amerikansk filmregissør og manusforfatter. Filmene hans er kjent for sin mørke humor og satiriske portrett av moderne amerikansk samfunn.
Han ble tildelt Oscar for beste filmatisering for sitt manus til Sideways i 2005.
Filmografi
Regissør/manusforfatter
Regissør
Manusforfatter
Meriem Mebarki
Meriem Mebarki (født 22. juni 2003) er en algerisk fekter.
Hun representerte Algerie under Sommer-OL 2020 i Tokyo, hvor hun ble utslått i første runde.
Stiftelsen norsk maritim kompetanse
Stiftelsen norsk maritim kompetanse (SNMK) (etablert 23. oktober 2003) har som oppgave å støtte kompetansehevings- og rekrutteringstiltak for norske sjøfolk. Stifelsen ble opprettet av Nærings- og handelsdepartementet og finansieres gjennom at alle rederier som mottar nettolønn gjennom Norsk ordinært skipsregister (NOR) må betale inn 500 kr per ansatt pr måned som de mottar nettolønn for. Stiftelsen ledes av et styre som består av medlemmer fra arbeidsgiver- og arbeidstakerorganisasjonene i sjøfarten, og Sjøfartsdirektoratet. Daglig leder er advokat Hege Ajer Petterson i Norges Rederiforbund og styreleder er Hege-Merethe Bengtsson, generalsekretær i det norske maskinistforbund.
Sebastiano Galeati
Sebastiano Galeati (født 8. februar 1822 i Imola i Italia, død 25. januar 1901) var en av den katolske kirkes kardinaler, og var erkebiskop av Ravenna 1887–1901. Han ble kreert til kardinal i 1890 av pave Leo XIII.
Anchichoerops natalensis
Anchichoerops natalensis er en fiskeart i gruppen leppefisker. Den er eneste art i slekten Anchichoerops. Arten finnes i vestlige deler av Indiahavet. Den blir inntil 75 cm lang og lever ned mot 60 meters dybde.
Ørkenens paradis
Handling
Jefferson Worths store drøm er å skape fruktbar jord Californais sandørken ved å lede inn vann. Han hindres i sine planer av en skurk, Greenfield, som spekulerer i andres ruin. Men hans adoptivsøn Holmes blir forelsket i Worths datter Barbara, og slår seg sammen med nybyggerne. Sammen med dem bygger han et stort irrigasjonsprosjekt og fører den mektige Coloradofloden inn i ørkenen.
«Julmarknad»
«Julmarknad» er et maleri fra 1872 av den svenske maleren Georg von Rosen. Den viser en middelaldersk bygate med juletrær og bakverk til salgs. På bildet vises mennesker fra flere samfunnslag, alle i ferd med juleforberedelser.
Maleriet er utført i akvarell og måler 47 × 42,5 centimeter. Det ble testamentert tll Nationalmuseum i Stockholm i 1922 som en gave fra grosserer Emil Österlind og hans hustru Hilda Österlind.
Mottagelse
I 1881 avhandlet Karl Warburg dette og flere andre av Rosens malerier i sin bok Från vår konstverld. Han skrev at Julmarknad «visar oss konstnärens historiska sinne i dess älskvärdaste dager». Warburg skrev videre: "«Det är en stämning af den stundande helgens frid, som våra dagars hufvudstadslif med dess mera rastlösa id torde sakna. Naturen är sådan julen vill hafva den: frostig och klar, snön täcker gatorna med sin vackra hvita matta och låter fotstegen knarra så muntert. ... Det är stämning i denna bild.»"
Keisermor Bian
Keisermor Bian (, født 30. desember 159 i landsbyen Bai (白亭) i Qi-kommanderiet (齊郡), død 9. juli 230 i Luoyang), formelt keiserinne Wuxuan var keisermor i regeringstidene til keiserne Cao Pi og Cao Rui. Hun var annenhustru til Cao Cao, grunnleggeren av Wei-dynastiet.
Bakgrunn, ekteskap med Cao Cao
Den senere keisermor Bian ble født i Langye-kommandanturet (i nåværende sørøsrlige Shandong). Hun kom fra enkle kår og ble i ungdomsårende tvunget til prostitusjon. Da hun var 19 år ble hun en av Cao Caos konkubiner; det turde ha vært i 187. Hun fødte ham de fire sønnene Cao Pi, Cao Zhang, Cao Zhi og Cao Xiong.
Cao Caos eldste sønn, Cao Ang, døde i 197 og ble sørget over så intensivt av sin adoptivmor, fru Ding, at Cao Cao til sist forstøtte henne, og gjorde fru Bian til sin hustru. I 213 ble Cao Cao fyrste av Wei, i 219 utnevnte keiser Xian også fru Bian til fyrstinne av Wei. Som fyrstinne var hun kjent for å være vis og beskjeden. Hun avviste særlig utsvevende festligheter da hennes sønn Cao Pi i 217 ble utnevnt til arvtaker av fyrstedømmet Wei.
Som keisermor
Cao Cao døde i 220, og Cao Pi arvet tittelen fyrste av Wei. Samme år tvang han keiseren til å tre til side til hans egen gunst, og grunnla så Wei-dynastiet. Fru Bian fikk tittelen keisermor, men ble ikke involvert verken i rikets forvaltning eller i dets felttog mot Wu-dynastiet. Hun fikk imidlertid godkjent at Cao-familiens titler og formue kom på avveie. Denne politikken med å holde dette i familien, holdt seg helt til dynastiets undergang.
Bare en gang engasjerte hun seg i egenskap av keisermor: Keiseren aktet i 226 å henrette general Cao Hong, en fetter av Cao Cao, av rent personlige grunner. Keisermor Bian minnet sønnen om Cao Hongs fortjenster; særlig om at han en gang hadde reddet Cao Caos liv. Keiseren avstod da fra å la ham henrette, men fratok ham embeder og titler.
Som enkekeiserinne og keiserinnebestemor
Etter Cao Pis død besteg sønnen Cao Rui tronen i 226. Han beæret sin bestemor med tittelen keiserinnebestemor. Imidlertid skar det seg i 227 mellom fru Bian og Cao Ruis kone, Yu, som til da hadde vært prinsesse av Pingyuan, men etter Cao Ruis tiltredelse til tronen ikke var blitt elevert til keiserinnetittel. I stedet var konkubinen Mao blitt keiserinne. Da keiserinnebestemor Bian prøvde å berolige den oppbragte fyrstinne Yu, snufset denne: «Det er vel blitt tradisjon hos Cao-slekten å foretrekke de mer foraktelige blant kvinner». Han hadde slett ikke tenkt å fornærme keiserinnebestemoren, for hun hadde glemt at denne selv kom fra de mindre ærerike kår. Keiserinnebestemoren ble skrekkelig opprørt, men Cao Rui fikk henne til å nøye seg med å sende Yu tilbake til Pingyuan.
Mats Joachim Walberg
Mats Joachim Walberg (født 19. september 1993 i Bergen) er en norsk fotballspiller som spiller for TB Tvøroyri/FC Suðuroy/Royn.
Walberg startet sin fotballkarriere i Fana Fotball. Han spilte 6 sesonger for Fana Fotball A-lag før han i sommeren 2014 ble hentet til Bærum Sportsklubb i Obos-Ligaen. Walberg var en del av Bærum-laget som kvalifiserte seg til 2. kvalifiseringskamp til tippeligaen sesongen 2014, der Bærum tapte etter ekstraomganger mot Mjøndalen, som senere rykket opp til Tippeligaen. Sommeren 2015 inngikk divisjonskollega Nest-Sotra en avtale med Bærum om et lån av Walberg ut sesongen.
Anisorrhina (Melinesthes) manowensis
Anisorrhina (Melinesthes) manowensis er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, blank, brunrød til brunsvart gullbasse med gule dekkvinger. Arten ligner sterkt på A. elongata, som den ofte plasseres som en underart av, men er noe bredere enn typiske A. elongata. Hannen har ikke horn, men "snuten" er litt innbuktet i midten. Pronotum er gjerne svart med brunrøde kanter. Dekkvingene har en liten, svart flekk på hver "skulder".
Levevis
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.
Utbredelse
Arten er kjent fra Tanzania og Kongo.
Systematisk oversikt
Arten blir ofte plassert som en underart av Anisorrhina (Melinesthes) elongata.
William Standish Knowles
William Standish Knowles (født 1. juni 1917 i Taunton i Massachusetts, død 13. juni 2012) var en amerikansk kjemiker og nobelprisvinner. Han ble tildelt Nobelprisen i kjemi i 2001 sammen med japaneren Ryoji Noyori, for arbeidet med kiralt katalyserende hydrogeneringsreaksjoner. Amerikaneren K. Barry Sharpless ble tildelt den andre halvparten av prispengene.
Telodorcus townesi
Telodorcus townesi (også kjent som Dorcus townesi) er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen 30-62 millimeter), avlang, halvmatt, brunsvart hjortebille, hannens kjever er lange og rette med en kort tann i den indre delen og en bred tann i den ytre. Hunnen er mye mindre enn hannen, nokså tett og grovt punktert på sidene, i midten ganske blank.
William Standish Knowles
Mange molekyler opptrer i to former som er speilbilder av hverandre – akkurat som våre hender er hverandres speilbilder. Slike molekyler kalles kirale. I naturen har det vist seg at den ene formen ofte dominerer. I våre celler passer derfor den ene speilbildeformen av et molekyl som «hånd i hanske», i motsetning til den andre som kan være skadelig. Nobelprisvinnerne fra 2001 utviklet molekyler som kan katalysere viktige reaksjoner slik at kun den ene av de to speilbildeformene dannes. Katalysatormolekylet, som selv er kiral, påskynder reaksjonen uten å selv forbrukes. Metodene har fått stor praktisk betydning i industrielle prosesser for fremstilling av legemiddel, som blant annet antibiotika, antibetennelsesmiddel og hjertemedisiner.
Telodorcus townesi
Utbredelse
Arten er utbredt på Filippinene (Negros og Panay).
Systematisk inndeling
Arten blir ofte plassert i slekten Dorcus.
Espen Rasmussen
Espen Rasmussen (født 4. februar 1976) er en norsk fotograf, bosatt på Nesodden.
Han er en av Norges mest prisbelønte fotografer, og har vunnet Årets bilde to ganger, både for årene 2003 og 2015. I 2014 og 2015 ble han kåret til Årets fotojournalist i Norge. Han ble kåret til verdens nest beste reportasjefotograf i Picture of the Year International i 2015.
Rasmussen jobber som bildesjef for lørdagsmagasinet i VG. Han er også redaktør for Norwegian Journal of Photography.
Segura de la Sierra
Segura de la Sierra er en by og kommune i det sørøstlige Spania, i provinsen Jaén. Kommunen har 1,771 innbyggere (2021).
Niklas Ødegård
Niklas Ødegård (født 29. mars 2004) er en norsk fotballspiller som spiller for.
WinFS
Windows Future Storage (WinFS) er et filsystem utviklet av Microsoft, primært for å bistå med lagring av data på datamaskiner som kjører operativsystemet Windows og mellomvaren .NET. WinFS er bygd oppå et vanlig filsystem, som NTFS, og tilbyr gjennom dette de vanlige operasjoner for kataloger og filer (lage nye, modifisere, lese, fjerne, omdøpe). Over dette standardtilbudet er det tillagt mer generelle tjenester innen datalagring som
Niklas Ødegård
Han startet fotballkarrieren i Ekko/Aureosen Idrettslag.
Landslaget
Han ble tatt ut i Norges tropp til U19-EM 2023 i Malta.
WinFS
Der man i tradisjonelle filsystem vil merke en fil med navn (prefix, postfix), der postfix (som .JPG, .EXE) angir filtype, og prefix ytterligere muliggjør identifisering, er intensjonen i WinFS å bruke generelle XML-baserte merkelapper. De fire basistypene i WinFS er Items (det som lagres, objektene), Relationships (sammenhenger mellom objekt), ScalarTypes (skalare data som tall, bokstaver) og NestedTypes (sammensetninger av ScalarTypes); altså database-nære typer. Databasegrensesnittet er basert på det eksisterende Microsoft SQL Server.
WinFS ble ikke en del av Windows Vista, slik påtenkt. En første betautgave (før-produksjon) ble 29. august 2005 gjort tilgjengelig for utviklere gjennom MSDN, MicroSoft Developer Network. Det medfølgende programmet Microsoft Rave, et peer-to-peer system for deling av personlige data, bruker WinFS.
Aktivitetsskolen
Aktivitetsskolen (AKS) er Oslos skolefritidsordning (SFO). Den skal fungere som en alternativ læringsarena som legger til rette for sosial og faglig utvikling. Det er Utdanningsetaten som har det overordnede ansvaret for AKS og som legger føringer for innhold. Aktivitetsskolens målområder er natur, teknikk og miljø; mat og helse; lekser og fordypning; kunst, kultur og kreativitet, samt fysisk aktivitet og lek. Det er opp til hver enkelt aktivitetsskole å tilby aktiviteter i forlengelsen av målområdene. Aktivitetsskolene kan benyttes av elever fra 1. - 4. trinn. Elever med særskilte behov kan benytte Aktivitetsskolen fra 1. - 7. trinn. Aktivitetsskolene holder vanligvis åpent i skolens ferier, herunder for eksempel vinterferien. Aktivitetsskolene holder stengt på offentlige fridager, helligdager, jul- og nyttårsaften og hele juli. Åpningstidene varierer fra skole til skole, men de fleste er åpne én time før skolestart og deretter fra skoleslutt til 1630. Foreldrene betaler en månedlig sum for enten hel- eller halvdagsplass. Det er foreldrenes inntekt som avgjør hvor mye de betaler per måned.
Ishockey under Vinter-OL 2014 – Kvinner
Lag fra åtte nasjoner vil bli seedet i to grupper for den innledende runden. Turneringen består således av 18 kamper: 12 i den innledende runden, 2 kvartfinaler, 2 semifinaler, 1 bronsefinale og 1 finale.
Arenaer
Turneringen skal avvikles i to arenaer i Sotsji. Hovedarenaen blir Bolsjoj ispalass («Store Ispalass») som ble åpnet i 2012. Arenaen har en tilskuerkapasitet på 12 000 tilskuere og ligner et Fabergéegg, et kjent russisk kultursymbol.
Den andre arenaen er Sjajba Arena som ble åpnet i 2013. Den ligger 300 meter fra Bolsjoj ispalass med en tilskuerkapasitet på rundt 7 000 tilskuere. Navnet «Sjajba» stammer fra det russiske ordet for en hockeypuck.
Format
Et nytt format vil bli innført for kvinneturneringen i 2014. I grunnspillet vil åtte nasjoner fordelt på to grupper (med fire lag i hver) spille tre grunnspillskamper mot på forhånd kjente motstandere. Lagene rankert 1-4 spiller i gruppe A mens lagene rankert 5-8 spiller i gruppe B. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.
De to best plasserte landene i gruppe A (1A og 2A) kvalifiserer seg direkte til semifinalene, mens de to lavest plasserte lagene i gruppe A (3A og 4A) spiller kvartfinalekamper mot de to beste lagene (3A mot 2B og 4A mot 1B). Vinneren av 4A mot 1B spiller semifinale mot 1A mens vinneren av 3A mot 2B spiller mot 2A. De ​​to vinnende lagene spiller finale for å avgjøre gull- og sølvmedaljevinnerne, mens de ​​to tapende lagene i semifinalene spiller for bronsemedalje.
Kvalifisering
De fem beste nasjonene ifølge IIHFs verdensranking etter Ishockey-VM 2012; Canada, USA, Finland, Sveits og Sverige, er direkte kvalifisert til turneringen. Det er også vertsnasjonen Russland, mens ytterligere to nasjoner; Japan og Tyskland, kvalifiserte seg gjennom kvalifiseringsturneringen.
Gruppe A
Alle tider er lokal tid (UTC+4).
Gruppe B
Alle tider er lokal tid (UTC+4).
Kvartfinaler
Alle tider er lokal tid (UTC+4).
Bronsefinale
Tiden er lokal tid (UTC+4).
Finale
Tiden er lokal tid (UTC+4).
Sluttresultater
Turneringens sluttresultater:
All-star lag
Turneringens all-star lag ble stemt frem av internasjonal media ved avslutningen av turneringen. Følgende spillere ble stemt frem:
Toppscorere
Kilde: IIHF.com
Beste målvakter
De fem beste målvaktene som har spilt 40 % eller mer av lagets totale spilleminutter.
Dommere
IIHF utnevnte følgende dommere og linjedommere til å dømme kampene i ishockeyturneringen under vinter-OL 2014:
Musikkforeningen Viken
Musikkforeningen Viken er en norsk musikkforening. Græsvik brugs musikkorps ble etablert i 1869 og bestod på den tiden av tolv musikanter. Brukseier Jacobsen skaffet instrumenter og noter. Det var også han som lønnet dirigenten. Musikkinteressen var stor blant befolkningen på Gressvik. Ethvert sagbruk med respekt for seg selv hadde et korps. Antall medlemmer økte etter som man anskaffet seg flere instrumenter.
Losje Vikens musikkorps gikk ut fra avholdsforeningen med samme navn, og en del av medlemmene i Gressvikmusikken fulgte med Vikens første dirigent Theodor Josefsen over i det nye korpset i 1911. I 1949 ble de to korpsene slått sammen. Ved sammenslåingen valgte man å bruke det eldste korpsets stiftelsesdato, mens det var loddtrekning om korpsets navn. Den første dirigenten i det sammenslåtte korpset var Thomas Larsen, men det var Karl Paulsen som dirigerte den første melodien.
I 1952 gikk Viken sammen med stedets sangkor inn for å bygge Paviljongen på dugnad, og i 1955 sto bygget ferdig. Etter flott innsats hadde endelig Gressvik fått sin egen musikkpaviljong! Paviljongen ble det selvfølgelige møtested hvor kor og korps holdt sine konserter. Senere overtok kommunen bygningen. I 1990 overtok igjen Viken ansvaret for Paviljongen, og der har de siden det hatt sitt faste øvingslokale. Regnet fra stiftelsesår 1869 er Viken Østfolds eldste amatørkorps, og et av de eldste i Norge som fortsatt er i aktivitet. Korpset har vunnet flere priser på nasjonalt nivå, og de har mottatt Onsøy kommunes kulturpris Poyhymnia i 1977. Korpset har også holdt en rekke konserter, deriblant radiokonserter og vært med i flere nasjonale konkurranser. Kvinner fikk adgang til korpset i 1975. Dagens dirigent er Christer Bergby.
Kaouther Mohamed Belkebir
Kaouther Mohamed Belkebir (født 5. august 2003) er en algerisk fekter.
Hun representerte Algerie under Sommer-OL 2020 i Tokyo, hvor hun ble utslått i første runde.
Liste over kulturminner i Hamarøy
Liste over kulturminner i Hamarøy er en oversikt over fredede og/eller bevaringsverdige bygninger og elementer i Hamarøy. Data er hentet fra Riksantikvarens liste over kulturminner.
Zangia
Zangia er en slekt av biller som tilhører familiegruppen bladbiller (Chrysomelidae). Det er kjent 5 arter.
Liste over kulturminner i Hamarøy
ID-nummer består av et lenket tall som går direkte til det aktuelle kulturminnet i Kulturminnesøk.
Zangia
Levevis
Både larvene og de voksne (imago) er planteetere, ofte på busker og trær.
Utbredelse
Slekten er utbredt i Kina.
Mercè Rodoreda
Mercè Rodoreda i Gurguí (født 10. oktober 1908 i Barcelona, død 13. april 1983 i Girona) var en katalansk forfatter. Rodoreda er beskrevet som den mest betydningsfulle katalanske romanforfatter i årene etter andre verdenskrig.
Virke
Rodoredas forfatterskap begynte med artikler og fortellinger for magasiner. Hun utga fire romaner i mellomkrigstiden, blant disse Aloma (1938).
Fordi hun arbeidet for den katalanske regjeringen under den spanske borgerkrigen, måtte hun etter Francos seier dra i eksil. Etter en tid i Frankrike bosatte hun seg i Sveits, der hun gjenopptok sitt forfatterskap. I 1958 kom novellesamlingen Vint-i-dos contes. Rodoreda fikk sitt gjennombrudd med romanen La plaça del diamant, som kom ut i 1962 og ble oversatt til en rekke språk. Andre romaner er El carrer de les camèlies (1966), Mirall Trencat (1974), Viatges i flors (1980) og Quanta, quanta guerra… (1980). La mort i la primavera utkom etter hennes død.
Midt på 1970-tallet vendte Rodoreda tilbake til Catalonia. I 1980 ble hun tildelt Premi d’Honor de les Lletres Catalanes.
Torres (Jaén)
Torres er en by og kommune i det sørøstlige Spania, i provinsen Jaén. Kommunen har 1,350 innbyggere (2021).
Alexander Berzin
Alexander Berzin (født 1944 i Paterson i New Jersey i USA) er en filolog, oversetter og lærer innen tibetansk buddhisme. Berzin mottok en bachelor of arts i 1965 ved institutt for orientalske studier ved Rutgers University i samarbeid med Princeton University, en mastergrad i 1967 og en filosofisk doktorgrad i 1972 fra institutt for studier av det fjerne østen (kinesisk) og sanskrit og indiske studier ved Harvard University.
California
Staten California (engelsk: State of California, foreldet norsk: Kalifornien) er en delstat på vestkysten i USA. Det er delstaten med høyest innbyggertall, og er hjem til mer enn én av åtte amerikanere (38 millioner i 2013). California er den tredje største staten etter areal, kun mindre enn Texas og Alaska. California grenser til Oregon i nord, Nevada i øst, Arizona i sørøst, og Mexico i sør. Hovedstaden i California er Sacramento, og Los Angeles er delstatens største og USAs nest største by. Andre store byer er for eksempel San Diego, San Francisco, Long Beach og San Jose.
California har vært bebodd i mer enn 10,000 år, og var bosatt av mer enn 300,000 i førkolumbisk tid. En tredjedel av alle USAs indianere bodde på et tidspunkt i det som i dag er delstaten California.
Europeere besøkte staten for første gang på 1500-tallet og den ble kolonisert av Spania, som kalte området Alta California i det større territoriet Ny-Spania. Da Mexico fikk selvstendighet fra Spania i 1821 fulgte Alta California med, og senere som et resultat av den meksikansk-amerikanske krigen, innlemmet som USAs 31. delstat den 9. september 1850. Det var gullrushet i California som først og fremst førte til en enorm tilstrømning av innvandrere fra hele verden i det 19. og 20. århundre.
Californias varierende geografi inkluderer for eksempel strender langs sørvest-kysten, Sierra Nevada-fjellene i øst, Redwood nasjonalpark i nordvest, Yosemite nasjonalpark, Kanaløyene og både Mojave- og Sonoraørkenen i sørøst. I midten av staten ligger Central Valley, en relativt flat 58,000 km² stor dalsenkning som produserer mer enn halvparten av all frukt produsert i USA.
California har både det laveste (Death Valley) og høyeste (Mount Whitney) punktet i det kontinentale USA, og har den tredje lengste kystlinjen i USA (mindre enn Florida og Alaska). Jordskjelv er vanlige på grunn av den nære beliggenheten til ildringen i Stillehavet. I gjennomsnitt er det mer enn 37,000 jordskjelv i California hvert år.
Etymologi
Begrepet California ble opprinnelig brukt om en mye større region som også inkluderte Californiahalvøya, Nevada og Utah, tidligere norsk hhv. Kalifornien og Kalifornia.
Delstaten har flere kallenavn; «Golden State» (offisielt), «El Dorado State» og «Eureka State». Noen kjente forkortelser er «CA» (offisielt), «Cal», «Cali» og «Calif».
Føreuropeisk tid
Bevis for liv i California er datert til ca 17,000 f.Kr., og California var det mest kulturelt- og språklig varierende stedet i det førkolumbiske USA. På et tidspunkt bodde mer enn 70 ulike indianerstammer i det som nå er California; mer enn 300,000 i antall, ca en tredjedel av alle indianere i det som nå er USA.
Da europeerne oppdaget California, snakket indianerne her mer enn 300 dialekter av ca hundre ulike språk. Chumash, pomo og tongva er eksempler på indianergrupper som kun fantes i California. De første europeerne som kom til California var spanjoler ledet av kaptein Juan Rodríguez Cabrillo i 1542. 37 år etter kom den neste europeeren til California, engelskmannen Francis Drake, som utforsket og la engelsk krav på New Albion i 1579. Spanjolen Sebastián Vizcaíno utforsket og la krav på California i 1602, og delstaten Las Californias ble en del av det større spanske territoriet Ny-Spania. Under Portolá-ekspedisjonen i 1769-70 opprettet spanske misjonærer 21 misjoner langs kysten av Alta California. Den første ble opprettet i San Diego, og senere ble flere militærfort og småbyer satt opp av spanjolene, herunder Mission San Carlos Borromeo de Carmelo i dagens Carmel-by-the-Sea i 1770, noe som befestet spansk tilstedeværelse i området. To av disse misjonstasjonene ble senere utviklet til dagens urbane områder Los Angeles og San Jose.
Det 19. århundre
Under Mexicos uavhengighetskrig i 1821 fikk Mexico (og California) selvstendighet fra Spania, og i de neste 25 årene var Alta California en mer eller mindre ubetydelig provins i det nordlige Mexico hvor jordbruk og storfeproduksjon var de viktigste næringsveiene. På begynnelsen av 1820-tallet dukket også mange amerikanere opp i Nord-California, for det meste jegere. På samme tid utforsket også Det russiske keiserdømmet Californiakysten og opprettet en russisk handelsbygd i Fort Ross i Nord-California.
Mellom 1831 og 1846 opplevde California mange alvorlige opprør mot Mexico. Disse endte da California erklærte selvstendighet 14. juni 1846 og Californiarepublikken ble opprettet. Republikkens første og eneste president var pionéren William B. Ide (1796-1852) fra New England. Californiarepublikken levde ikke lenge; samme året som de erklærte selvstendighet fra Mexico, brøt også den meksikansk-amerikanske krigen ut. 7. juli 1846 seilte John D. Sloat fra De forente staters marine inn i Monterey og annekterte California for USA. Etter mindre enn én måned kapitulerte Californiarepublikken, og den 9. september 1850 ble California innlemmet som USAs 31. delstat. I 1848 var innbyggertallet i California på ca 110,000; ca 100,000 indianere og 10,000 tilflyttere.
Ved gullrushet i California i 1848 opplevde California en enorm innvandringsvekst, og tilflyttere fra hele USA, Europa og Kina strømmet til California. Etter bare to år hadde mer enn 300,000 nye tilflyttere kommet. San Franciscos innbyggertall gikk fra 500 mennesker i 1847 til mer enn 150,000 i 1870. Det regnes med at antallet indianere sank fra 300,000 i 1770 til 100,000 færre enn hundre år etterpå, som en følge av nye sykdommer fra Eurasia.
Til tross for at California ble innlemmet som en fristat i USA hvor slaveri var forbudt, ble indianerne brukt som slaver lenge etter California ble innlemmet i USA. Det var også mange massakre på urfolk i California; Yontoket-massakren og Bloody Island-massakren er to eksempler. Flere forskere og menneskerettighetsaktivister har referert til disse handlingene, og flere andre, som folkemord på indianere begått av amerikanske myndigheter.
Hovedstaden i California under spansk og meksikansk kontroll var i Monterey. Den siste meksikanske guvernøren av Alta California, Pio Pico, flyttet derimot til Los Angeles i 1845. I 1849 ble den første konstitusjonelle konvensjonen arrangert i Monterey. Etter Monterey fant de politiske forsamlingene sted i San Jose (1850-51), Vallejo (1852-53) og i Benicia i Solano County (1853-54). Siden 1854 til i dag har hovedstaden vært Sacramento, med unntak av en periode med flom i Sacramento i 1861, da San Francisco fungerte som delstatshovedstad.
Opprinnelig var det dårlig forbindelse mellom California og resten av det kontinentale USA. Dette endret seg derimot etter fullføringen av den transamerikanske jernbanen i 1869, som gikk gjennom Donner Pass i de utilgjengelige Sierra Nevada-fjellene. Hundretusener av nye tilflyttere kom via den nye jernbanen fra midtvesten og østkysten. På slutten av 1800-tallet ble grunnlaget lagt for storproduksjon av alt fra bomull, nøtter, frukt, hvete og grønnsaker i California; jordbruk dukket etterhvert opp over hele staten, og det tok ikke lang tid før California produserte for eksempel det meste av USAs appelsiner, sitroner og vin.
Befolkning
Ifølge Bureau of the Census var innbyggertallet i California 38,041,430 i 2012, noe som var en vekst på 2,1 % siden 2010. California er dermed den delstaten i USA som har desidert høyest innbyggertall. Los Angeles County er også fylket i USA med høyest innbyggertall; Los Angeles er USAs nest største by og har flere innbyggere enn 42 av delstatene i USA.
Delstaten er hjem til åtte av de 50 største byene i USA:
Antall indianere i California gikk fra 150,000 i 1850, til nærmere 15,000 i 1900. I 2010 var det bosatt ca. 363,000 indianere bosatt i delstaten, noe som er mer enn i noen annen amerikansk delstat. Mange indianere ble offer for Dust Bowl på 1930-tallet, og mange av dem valgte å flykte til California. Delstaten har derfor store antall indianere som ikke opprinnelig bodde i det som i dag er California, deriblant cherokee-, choctaw-, apache-, hopi-, navajo- og puebloindianere. Urfolk i California inkluderer for eksempel chumash, mohave, shoshone, comanche, paiute og cahuilla.
Innvandring
I 2011 innvandret 277,304 til California fra utlandet; 57 % av disse kom fra asiatiske land, og 22 % fra latinamerikanske land. Nesten halvparten av innbyggerne i Sør-California – 44,9 % i 2010 – er av meksikansk opprinnelse. Prosentandelen ulovlige innvandrere var 7,3 % av statens befolkning i 2012, mer enn 2,6 millioner mennesker. Ulovlige innvandrere utgjør for eksempel mer enn 10 % av innbyggerne i Los Angeles. Antall ulovlig innvandrere arrestert på grensen gikk fra 1,1 millioner i 2005 til 367,000 i 2012.
Etnisitet
California er den delstaten i USA som har det største antallet hvite med mer enn 22,2 millioner mennesker, dette til tross for at hvite bare utgjør 40 % av innbyggertallet i delstaten. Delstaten har 5. mest afroamerikanere i USA og en tredjedel av USAs 13 millioner amerikanere av asiatisk opprinnelse. Den har også mer indianere enn noen annen amerikansk delstat med mer enn 300,000 indianere i 2013, og den har den høyeste andelen minoriteter i USA med mer enn 60 % av befolkningen. Latinamerikanere utgjorde 32 % av statens befolkning i år 2000, en andel som hadde vokst til 38 % i 2011. I 2011 var 75 % av nyfødte minoriteter, de fleste latinamerikanere og asiater.
Språk
Engelsk er det offisielle språket i California. I 2010 hadde 57 % engelsk som førstespråk, 28 % hadde spansk, 3 % kinesisk, 2 % tagalog og 1 % koreansk. Mer enn 0,5 % hadde armensk som førstespråk og 0,6 % hadde persisk. Nesten 43 % av befolkningen mestrer minst ett annet språk enn engelsk. Delstaten har den største konsentrasjonen av både kinesisktalende og vietnamesisktalende i USA, og bare New Mexico har flere spansktalende. I førkolumbisk tid ble det snakket mer enn 100 indianerspråk i delstaten.
Religion
Den mest utbredte religionen i California er Den romersk-katolske kirke. I 2008 var 31 % av delstaten katolikker, 20 % protestanter, 2 % jøder, 2 % buddhister, 2 % mormoner, 1 % hinduer, og mindre enn 0,5 % muslimer. De første kirkene ble grunnlagt av spanske misjonærer på 1800-tallet. En undersøkelse av Pew Research Center i 2008 viste at delstaten er mindre religiøs enn andre delstater i USA; 62 % av innbyggerne tror på Gud (mot 71 % av alle amerikanere) og 48 % av innbyggerne mener religion er veldig viktig (mot 56 % av alle amerikanere).
Geografi
California er den tredje største delstaten i USA med sine 423,970 km2; bare Texas og Alaska er større.
I sentrale deler av delstaten ligger Central Valley, som grenser til Sierra Nevada-fjellene i øst, Kaskadefjellene i nord, Tehachapifjellet i sør og Stillehavet i vest. Sierra Nevada (spansk for «snøfylt fjellkjede») inkluderer det høyeste punktet i det kontinentale USA på 4,421 moh., og utgjør den fysiske grensen mellom California og Nevada. Kjente områder i Sierra Nevada-fjellene er for eksempel Yosemite nasjonalpark, Sequoia nasjonalpark og Tahoesjøen. Øst for Sierra Nevada ligger for eksempel Owens Valley og Monosjøen. Nordvest finner man innsjøene Tahoesjøen og Clear Lake. Sierra Nevada har for det meste et arktisk klima og har relativt mange isbreer, deriblant Palisade-isbreen, den sørligste isbreen i USA.